Tajni savjet Ujedinjenog Kraljevstva
<s>Državni savjet Ujedinjenog Kraljevstva () formalno je najviša izvršna vlast u Ujedinjenom Kraljevstvu.</s>

<s>Djelokrug</s>

<s>Državni savjet vrši samo ceremonijalnu funkciju dok stvarnu vlast vrše njegovi komiteti.</s><s>Dva najvažnija komiteta Državnog savjeta su Kabinet i Sudski komitet.</s><s>Kabinet je faktički nosilac izvršne vlasti, a Sudski komitet je najviši sud pored Vrhovnog suda Ujedinjenog Kraljevstva.</s>

<s>Državni savjet ostvaruje najvišu izvršnu vlast na sjednicama na kojima donosi uredbe ().</s><s>Međutim, najvišu sudsku vlast ostvaruje sudovanjem Sudskog komiteta.</s><s>Žalbe se u stvari podnose Državnom savjetu (), a zatim o njima odlučuje Sudski komitet u svojstvu davanja savjeta monarhu.</s><s>Presude formalno potvrđuje monarh na sjednicama Državnog savjeta.</s>

<s>Uprkos svemu, premijer Ujedinjenog Kraljevstva je faktički šef vlade iako je samo član Državnog savjeta.</s><s>Zvanično je samo kraljevski ministar pod nazivom prvi lord Trezora, ali stvarnu vlast ima kao vođa najjače političke partije u Domu komuna tj. kao političar koji uživa povjerenje parlamentarne većine.</s><s>Postupak donošenja uredbi u Državnom savjetu je čista formalnost.</s><s>Uredbe se zapravo izrađuju uz saglasnost kabinetskih ministara, a zatim ih oni u svojstvu državnih savjetnika predlažu Državnom savjetu tj. monarhu na odobrenje.</s>

<s>Sastav</s>

<s>Članovi Državnog savjeta se formalno nazivaju -{The Lords of Her Majesty's Most Honourable Privy Council}-, a skraćeno Privy Councillors.</s><s>Državni savjetnici imaju titule The Right Honourable.</s><s>Broj članova Državnog savjeta nije zakonski ograničen.</s><s>Uglavnom su to poslanici Doma komuna i Doma lordova, dostojanstvenici Crkve Engleske i visoke sudije.</s><s>Članstvo je doživotno.</s><s>Imenovanja vrši monarh na vladin predlog.</s><s>Predsjedavajući Državnog savjeta je lord predsjednik Savjeta koji je četvrti po redu državni velikodostojnik i član Kabineta.</s><s>Sekretar Državnog savjeta je građanski službenik pod nazivom Clerk of the Privy Council koji stoji na čelu Kancelarije Državnog savjeta ().</s>

<s>Sjednice Državnog savjeta nisu plenarne već im najčešće prisustvuje samo monarh, lord predsjednik Savjeta i tri državna savjetnika.</s><s>Ovakvo odlučivanje je poznato kao Queen-in-Council.</s><s>Državni savjetnici su i vladajući i opozicioni političari, ali u donošenju uredbi () učestvuju samo predstavnici parlamentarne većine.</s><s>Redovne sjednice se održavaju jednom mjesečno u monarhovoj rezidenciji.</s><s>Ukoliko je monarh odsutan ili spriječen mogu ga zastupati Counsellors of State.</s><s>Običaj je da monarh stoji na sjednicama Državnog savjeta kako bi se brzo završile jer tada nijedan državni savjetnik ne može da sjedi.</s><s>Lord predsjednik Savjeta čita koje uredbe treba donijeti, a monarh samo govori „odobreno“ ().</s><s>Pune sjednice Državnog savjeta se održavaju samo kada monarh objavljuje zaruke ili kada se uprazni presto, smrću ili abdikacijom.</s>

<s>Državni savjetnici su: nadbiskup kenterberijski, nadbiskup jorški, biskup londonski, suverenov privatni sekretar, lord komornik, govornik Doma komuna, lord govornik, sudije Vrhovnog suda Ujedinjenog Kraljevstva (ranije pravni lordovi), sudije Apelacionog suda Engleske i Velsa, više sudije Unutrašnjeg doma Court of Session i lord glavni sudija Sjeverne Irske.</s><s>Ipak, većina državnih savjetnika su političari: premijer, ministri u Kabinetu, vođa opozicije, vođe većih stranaka u Domu komuna, prvi ministri Škotske, Velsa i Sjeverne Irske, važniji ministri izvan Kabineta i uvaženi parlamentarci.</s><s>Imenovanje vođe opozicije za državnog savjetnika omogućava vladi da sa njim dijeli povjerljive informacije po uslovima Državnog savjeta ().</s>

<s>Vidi još 
 Kabinet Ujedinjenog Kraljevstva
 Sudski komitet Državnog savjeta</s>

<s>Izvori</s>

<s>Spoljašnje veze</s>

<s>Službena stranica Državnog savjeta Ujedinjenog Kraljevstva</s>

<s>Politika Ujedinjenog Kraljevstva</s>

